KTAMขาย2กองชู6เดือนจ่าย2.40%
บลจ.กรุงไทย ขาย 2 กองทุนตราสารหนี้ ลงทุน 6 เดือน จ่ายสูงสุด 2.40% ต่อปี พร้อมจ่ายปันผลกองอสังหาฯซีพีทาวเวอร์-ตลาดไท
25 พ.ย. 2557

บลจ.กรุงไทย ขาย 2 กองทุนตราสารหนี้ ลงทุน 6 เดือน จ่ายสูงสุด 2.40% ต่อปี พร้อมจ่ายปันผลกองอสังหาฯซีพีทาวเวอร์-ตลาดไท
นางชวินดา   หาญรัตนกูล  กรรมการผู้จัดการและประธานเจ้าหน้าที่บริหาร  บริษัทหลักทรัพย์จัดการกองทุน (บลจ) กรุงไทย (KTAM)  เปิดเผยว่า  บริษัทเปิดจำหน่าย 2 กองทุนตราสารหนี้ทั้งในและต่างประเทศ ประกอบด้วย กองทุนเปิดกรุงไทยธนทรัพย์ บี 106 (KTSUPB106)   เสนอขายวันที่ 26 พ.ย.– 2 ธ.ค.2557 อายุโครงการ 6 เดือน เน้นลงทุนตราสารหนี้ทั้งในและต่างประเทศประเภทเงินฝาก    Bank  of  China ,  เงินฝาก  China  Construction Bank    , MTN ออกโดย  Banco   BTG  Pactual  S.A.  และ MTN  ออกโดย Banco  ABC  ( Brasil )    ในสัดส่วน 75 %  ของมูลค่าทรัพย์สินสุทธิของกองทุน  ส่วนที่เหลือลงทุนในหุ้นกู้ ตั๋วแลกเงินสถาบันการเงินและบริษัทเอกชนในประเทศ  ผู้ลงทุนจะได้รับผลตอบแทนประมาณ 2.40% ต่อปี    
นอกจากนี้อยู่ระหว่างเปิดจำหน่ายรอบใหม่กองทุนเปิดกรุงไทยประจำ 3 เดือน คุ้มครองเงินต้น3  (KTFIX3M3) อายุ 3 เดือน เสนอขายถึงวันที่ 28  พ.ย.2557  เน้นลงทุนตราสารหนี้ในประเทศประเภทพันธบัตรภาครัฐ  ในสัดส่วน 57%  ของมูลค่าทรัพย์สินสุทธิของกองทุน  ส่วนที่เหลือลงทุนในเงินฝากธนาคารออมสิน  ธนาคารทิสโก้ ธนาคารไอซีบีซี ผู้ลงทุนจะได้รับผลตอบแทนประมาณ 1.95% ต่อปี นางชวินดา กล่าวว่า บริษัทยังเตรียมจ่ายเงินปันผล 2 กองทุนอสังหาริมทรัพย์ ได้แก่ กองทุนรวมสิทธิการเช่าอสังหาริมทรัพย์ ซี.พี.ทาวเวอร์  โกรท ( CPTGF)  และกองทุนรวมสิทธิการเช่าอสังหาริมทรัพย์ตลาดไท(TTLPF) โดยกองทุน  CPTGF  ประกาศจ่ายเงินปันผล ครั้งที่ 3  จากผลการดำเนินงานระหว่างวันที่  1 ก.ค.- 30 ก.ย.2557   ในอัตราหน่วยลงทุนละ  0.1983  บาทและจ่ายเงินปันผลให้แก่ผู้ถือหน่วยในวันที่  17 ธ.ค.2557 พร้อมทั้งลดเงินทุนจดทะเบียนในอัตราหน่วยลงทุนละ 0.0096 บาทจะจ่ายคืนให้กับผู้ถือหน่วยลงทุนในวันที่ 18  ธ.ค.2557 
กองทุน TTLPF  จ่ายเงินปันผลครั้งที่ 16  จากผลการดำเนินงานระหว่างวันที่ 1  ก.ค. -30 ก.ย. 2557 ในอัตราหน่วยลงทุนละ 0.33 บาทและจ่ายเงินปันผลให้แก่ผู้ถือหน่วยลงทุนในวันที่ 17 ธ.ค.2557